Αλίτσια Μπαχλέντα-Τσούρους

Η Αλίτσια Μπαχλέντα-Τσούρους (πολωνικά: Alicja Bachleda-Curuś) (12 Μαΐου 1983) είναι Πολωνή ηθοποιός και τραγουδίστρια, η οποίος έχει εμφανιστεί σε ταινίες όπως οι Trade, Ondine και Pan Tadeusz.

 Πρώιμη ζωή 
Η Μπαχλέντα-Τσούρους γεννήθηκε στο Ταμπίκο του Μεξικού. Είναι η κόρη της Λίντια και του Ταντέους Μπαχλέντα-Τσούρους, γεωλόγου, ο οποίος εκείνη την εποχή εργαζόταν στο Μεξικό. Ο θείος της είναι ο πρώην δήμαρχος του Ζακοπάνε της Πολωνίας, Άνταμ Μπαχλέντα-Τσούρους.

Ενώ μεγάλωνε στην Πολωνία, η Μπαχλέντα-Τσούρους σπούδασε στο στούντιο θεάτρου, μουσικής και χορού της Ελζμπιέτα Αρμάτις. Σπούδασε υποκριτική στο Ινστιτούτο Θεάτρου και Κινηματογράφου «Λι Στράσμπεργκ» στη Νέα Υόρκη.

 Καριέρα ηθοποιίας 
μικρογραφία| Αλίτσια Μπαχλέντα-Τσούρους, Κόλιν Φάρελ και ο σκηνοθέτης Νιλ Τζόρνταν στην πρεμιέρα της Ondine, στο Φεστιβάλ Κινηματογράφου Tribeca του 2010 στη Νέα Υόρκη.
Στην ηλικία των 15 ετών, η Μπαχλέντα-Τσούρους έπαιξε πρωταγωνιστικό ρόλο στην ταινία Pan Tadeusz (Κύριος Ταντέους) του 1999, σε σκηνοθεσία του βραβευμένου με  Όσκαρ Πολωνού σκηνοθέτη, Άντζεϊ Βάιντα. Τέσσερα χρόνια αργότερα, κέρδισε ρόλο στην πολωνική σαπουνόπερα Na dobre i na złe. Η Μπαχλέντα-Τσούρους άρχισε στη συνέχεια να περνάει σε ταινίες mainstream εκτός της Πολωνίας, εμφανιζόμενη στη γερμανική ταινία Sommersturm, μια ιστορία ενηλικίωσης, το 2004. Η Μπαχλέντα-Τσούρους επέστρεψε στο Μεξικό για να κινηματογραφήσει το θρίλερ Trade το 2007, με πρωταγωνιστή τον Κέβιν Κλάιν, μια ταινία με απρόσκοπτη ματιά στον κόσμο της εμπορίας ανθρώπων. Στη συνέχεια επέστρεψε στην Ευρώπη για να παίξει ένα Εβραίο κορίτσι στο ιστορικό δράμα Der geköpfte Hahn, το οποίο έλαβε χώρα κατά τη διάρκεια του Β΄ Παγκοσμίου Πολέμου στην Τρανσυλβανία της Ρουμανίας. Η επόμενη ταινία της ήταν η Ondine το 2009, μια ταινία για έναν Ιρλανδό ψαρά που πιστεύει ότι πιάνει ένα σέλκι, μια μυθολογική φώκια.

Το 2012, η Μπαχλέντα-Τσούρους πρωταγωνίστησε ως Ελεονώρα της Αυστρίας, Βασίλισσα της Πολωνίας στο The Day of the Siege: September Eleven 1683 και εμφανίστηκε σε πρωταγωνιστικό ρόλο στο The Girl Is in Trouble.

 Προσωπική ζωή 
Στις 7 Οκτωβρίου 2009 στο Λος Άντζελες, η Μπαχλέντα-Τσούρους γέννησε τον Χένρι Ταντέους Φάρελ, τον γιο της με τον Ιρλανδό ηθοποιό Κόλιν Φάρελ. Ο Χένρι βαφτίστηκε στις 29 Δεκεμβρίου 2009 στη Ρωμαιοκαθολική Εκκλησία της Επίσκεψης της Παναγίας στην Κρακοβία. Αναφέρθηκε στις 15 Οκτωβρίου 2010 ότι ο Φάρελ και η Μπαχλέντα-Τσούρους είχαν χωρίσει.

 Φιλμογραφία 

μικρογραφία| Η Μπαχλέντα-Τσούρους στο Φεστιβάλ Κινηματογράφου της Γκντίνια το 2010.

 Δισκογραφία 

 Άλμπουμ 
 Klimat (2001)

 Σινγκλ 
 «Dotknąć nieba» (με τον Πιότρ Τσουγκόφσκι, γιο του Κσίστοφ Τσουγκόφσκι) (2007)
 «Klimat» (2001)
 «Ich verlier mich gern in Dir» (από την ταινία Herz Im Kopf ) (2001)
 «Marzyć chcę» (1999)

 Παραπομπές 

 Εξωτερικοί σύνδεσμοι 


 Η Αλίτσια στους New York Times, Μάιος 2007
 Η Αλίτσια στο περιοδικό GQ, Ιούλιος 2007 
 Συνέντευξη με την Αλίτσια Μπαχλέντα-Τσούρους. Παρουσιάστηκε από τη Λίντα Ο΄Μπράιεν

Κατηγορία:Πολωνές ηθοποιοί κινηματογράφου
Κατηγορία:Πολωνές τραγουδίστριες
Κατηγορία:Πολωνοί τραγουδιστές ποπ
Κατηγορία:Πολωνοί Ρωμαιοκαθολικοί
Κατηγορία:Μεξικανές ηθοποιοί κινηματογράφου
Κατηγορία:Μεξικανές τραγουδίστριες
Κατηγορία:Μεξικανοί πολωνικής καταγωγής